Vestfalijos stadionas

Vestfalijos stadionas (; pagal rėmėjus Signal Iduna Park) – futbolo stadionas Dortmunde, Šiaurės Reino-Vestfalijos federacinėje žemėje, Vokietijoje. Stadione savo namų rungtynes žaidžia Bundeslygos Borussia Dortmund futbolo klubas. Stadionas talpina 81 365 žiūrovus (sėdimos ir stovimos vietos) arba 66 099 žiūrovus (tik sėdimos vietos tarptautinėms rungtynėms).Info. Borussia Dortmund, 2018-06-10. Nuoroda tikrinta 2025-12-30. 

 Istorija 

Pirmieji planai pastatyti naują stadioną arba praplėsti esamą (Stadion Rote Erde) prasidėjo 1960 m. Po istorinio Borussia Dortmund klubo triumfo UEFA taurių laimėtojų taurėje „Borussia“ tapo pirmuoju Vokietijos klubu, laimėjusiu UEFA turnyrą. 1966 m. galutinai tapo aišku, kad Stadion Rote Erde yra per mažas vis augančiai aistruolių miniai, tačiau Dortmundo miestas nebuvo pajėgus finansuoti naujo stadiono statybą, o federalinės institucijos nenorėjo prisidėti.

1971 m. Dortmundas buvo išrinktas pakeisti Kelno miestą, kuris buvo priverstas atsisakyti planų dalyvauti rengiant 1974 m. pasaulio futbolo čempionatą. Dėl mažo biudžeto buvo pasirinktas ne ovalo formos 60 000 vietų stadionas su lengvosios atletikos takeliais, o pigesnis tik futbolui skirtas 54 000 vietų stadionas. 1974 m. balandžio 2 d. stadionas oficialiai atidarytas.Hesse, Uli (23 August 2018). Building the Yellow Wall: The Incredible Rise and Cult Appeal of Borussia Dortmund: WINNER OF THE FOOTBALL BOOK OF THE YEAR 2019. Orion. ISBN 978-1-4746-0626-4. Stadione vyko 1974 m. pasaulio futbolo čempionatas.

2005 m. gruodį stadionas pagal rėmėjus pervadintas „Signal Iduna Park“. Šiame stadione buvo sužaistos šešerios 2006 m. pasaulio futbolo čempionato rungtynės. Rengėjai, besiruošdami čempionatui, į stadioną investavo 45 mln. eurų. Pradžioje stadioną sudarė 4 atskiros tribūnos su stogu, tačiau 2001 m. vykusios rekonstrukcijos metu tribūnos buvo sujungtos, kampuose įrengiant papildomas vietas, ir tokiu būdu padidinant stadiono talpą.

Stadione vyko 2024 m. Europos futbolo čempionatas.

 Įdomybės 
 2003–2004 m. sezone BV Borussia Dortmund klubas pasiekė Europos stadionų lankomumo rekordą. Vidutiniškai kiekvienas jų rungtynes stebėjo 78 808 žiūrovai.
 Pietinė tribūna su daugiau nei 25 000 fanų daro šį stadioną unikaliu. Ši tribūna iš stovimų vietų tribūnos į sėdimų vietų tribūną gali būti pakeista per 2 dienas.

 Šaltiniai 

 Nuorodos 

 Oficiali stadiono svetainė

Kategorija:Dortmundas
Kategorija:Vokietijos futbolo stadionai
Kategorija:Pasaulio futbolo čempionatų stadionai
Kategorija:Europos futbolo čempionatų stadionai